ગુજરાતી ભાષા માટે બીજો ચિંતાનો વિષય એ છે કે ગુજરાતી સમાજમાં એક નવી ભાષા અસ્તિત્વમાં આવી રહી છે, જેનુ નામ છે ‘ગુંગલીશ’. “આમ તો અમારે કોઈ પોબલેમ નથી પણ જરા છોકરાની ગુજરાતી ભાષાનું ટેન્શન છે.”; “છોકરાના મેરેજ થઈ ગયા પણ ઈની વાઈફ અંગ્રેજી લેંગ્વેઝ ફાડે છે ઈ વાતનો પોબલેમ છે”. શું છે કોઈ ખુલાસાની જરૂર આમાં? હે નર્મદ! કોઈ આવા ગુજરાતીના સપનામાંય દેખા દેતો નહીં, નહીંતર આ નરબંકો ગુજરાતી તને પૂછશે કે, “હાય નર્મદ, હેવનમાં ગુજરાતી આર્ટિકલ્સ અને પોએમ-બોએમ ક્રિએટ કરો છો કે પછી રીલેક્ષ ફરમાવો છો?”